**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 663/2007 Z. z. o minimálnej mzde v znení zákona č. 354/2008 Z. z., zákona č. 460/2008 Z. z. a zákona č. 361/2012 Z. z. sa mení a dopĺňa takto:

1. V § 7 ods. 5 znie:

„(5) Ak sa na rokovaní rady nedohodne úprava sumy mesačnej minimálnej mzdy navrhnutej ministerstvom podľa odseku 3 do 31. augusta, ministerstvo do 30. septembra predloží na rokovanie vlády návrh nariadenia vlády, ktorým sa ustanovuje suma minimálnej mzdy určená podľa § 8.“.

2. § 8 vrátane nadpisu znie:

„§ 8

Určenie sumy minimálnej mzdy

Suma mesačnej minimálnej mzdy na nasledujúci kalendárny rok sa určí vo výške 1/2 zo sumy priemernej mesačnej nominálnej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za kalendárny rok, ktorý predchádza kalendárnemu roku, v ktorom sa predkladá návrh na úpravu sumy minimálnej mzdy.“.

**Čl. II**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z. a zákona č. 341/2016 Z. z. sa mení a dopĺňa takto:

1. V § 11 odseky 2 a 3 znejú:

„(2) Ak daňovník v príslušnom zdaňovacom období dosiahne základ dane, ktorý

a) sa rovná alebo je nižší ako 60-násobok sumy minimálnej mzdy123), nezdaniteľná časť základu dane ročne na daňovníka je suma zodpovedajúca 10,872-násobku sumy minimálnej mzdy123),

b) je vyšší ako 60-násobok sumy minimálnej mzdy123), nezdaniteľná časť základu dane ročne na daňovníka je suma zodpovedajúca rozdielu 25,872-násobku sumy minimálnej mzdy123) a jednej štvrtiny základu dane; ak táto suma je nižšia ako nula, nezdaniteľná časť základu dane ročne na daňovníka sa rovná nule.

(3) Ak daňovník v príslušnom zdaňovacom období dosiahne základ dane

a) rovnajúci sa alebo nižší ako 103,488-násobok sumy minimálnej mzdy123) a jeho manželka (manžel) žijúca s daňovníkom v domácnosti57) v tomto zdaňovacom období

1. nemá vlastný príjem, nezdaniteľná časť základu dane ročne na manželku (manžela) je suma zodpovedajúca 10,872-násobku sumy minimálnej mzdy,123)

2. má vlastný príjem nepresahujúci sumu zodpovedajúcu 10,872-násobku sumy minimálnej mzdy, nezdaniteľná časť základu dane ročne na manželku (manžela) je rozdiel medzi sumou zodpovedajúcou 10,872-násobkom sumy minimálnej mzdy123) a vlastným príjmom manželky (manžela),

3. má vlastný príjem presahujúci sumu zodpovedajúcu 10,872-násobku sumy minimálnej mzdy123), nezdaniteľná časť základu dane na manželku (manžela) sa rovná nule,

b) vyšší ako 103,488-násobok sumy minimálnej mzdy123), jeho manželka (manžel) žijúca s daňovníkom v domácnosti v tomto zdaňovacom období

1. nemá vlastný príjem, nezdaniteľná časť základu dane ročne na manželku (manžela) je suma zodpovedajúca rozdielu 36,744-násobku sumy minimálnej mzdy123) a jednej štvrtiny základu dane tohto daňovníka; ak táto suma je nižšia ako nula, nezdaniteľná časť základu dane na manželku (manžela) sa rovná nule,

2. má vlastný príjem, nezdaniteľná časť základu dane ročne na manželku (manžela) je suma vypočítaná podľa prvého bodu, znížená o vlastný príjem manželky (manžela); ak táto suma je nižšia ako nula, nezdaniteľná časť základu dane na manželku (manžela) sa rovná nule.“.

2. V § 15 písm. a) bode 1 body 1a. a 1b. znejú:

„1a. 19 % z tej časti základu dane, ktorá nepresiahne 103,488-násobok sumy minimálnej mzdy123),

1b. 25 % z tej časti základu dane, ktorá presiahne 103,488-násobok sumy minimálnej mzdy123),“.

3. V § 35 ods. 2 prvá veta znie:

„Preddavok na daň zo zdaniteľnej mzdy zaokrúhlenej podľa § 47, zúčtovanej a vyplatenej za kalendárny mesiac alebo zdaňovacie obdobie je 19 % z tej časti zdaniteľnej mzdy, ktorá nepresiahne 1/12 sumy 103,488-násobku minimálnej mzdy123) vrátane a 25 % z tej časti zdaniteľnej mzdy, ktorá presiahne 1/12 sumy 103,488-násobku minimálnej mzdy.123)“.

4. Za § 52zj sa vkladá § 52zk, ktorý vrátane nadpisu znie:

„§ 52zk

Prechodné ustanovenia k úpravám účinným od 1. januára 2018

Ustanovenia § 11 ods. 2 a 3, § 15 písm. a) bodu 1 a § 35 ods. 2 prvá veta v znení účinnom od 1. januára 2018 sa prvýkrát použijú za zdaňovacie obdobie, ktoré sa začína najskôr 1. januára 2018.“.

**Čl. III**

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z., zákona č. 352/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 673/2006 Z. z., zákona č. 358/2007 Z. z., zákona č. 518/2007 Z. z., zákona č. 530/2007 Z. z., zákona č. 594/2007 Z. z., zákona č. 461/2008 Z. z., zákona č. 581/2008 Z. z., zákona č. 108/2009 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 136/2010 Z. z., zákona č. 151/2010 Z. z., zákona č. 499/2010 Z. z., zákona č. 133/2011 Z. z., zákona č. 250/2011 Z. z., zákona č. 185/2012 Z. z., zákona č. 252/2012 Z. z., zákona č. 395/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 463/2013 Z. z., zákona č. 185/2014 Z. z., zákona č. 364/2014 Z. z., zákona č. 77/2015 Z. z., zákona č. 148/2015 Z. z., zákona č. 253/2015 Z. z., zákona č. 265/2015 Z. z., zákona č. 336/2015 Z. z., zákona č. 378/2015 Z. z., zákona č. 428/2015 Z. z., zákona č. 429/2015 Z. z., zákona č. 125/2016 Z. z., zákona č. 167/2016 Z. z., zákona č. 286/2016 Z. z., zákona č. 341/2016 Z. z. a zákona č. 356/2016 Z. z. sa mení a dopĺňa takto:

1. V § 13a ods. 2 sa slová „4 560 eur v rozhodujúcom období“ nahrádzajú slovami „v sume 12-násobku minimálnej mzdy platnej k 1. januáru rozhodujúceho obdobia (ďalej len „minimálna mzda“)“.

2. V § 13a ods. 3 štvrtej vete sa slová „4 560 eur“ nahrádzajú slovami „odpočítateľnej položky podľa odseku 2“.

3. V § 13a odsek 4 znie:

„(4) Odpočítateľná položka upravená podľa odseku 3 sa s rastom vymeriavacieho základu podľa § 13 dosiahnutého v rozhodujúcom období znižuje o dvojnásobok časti tohto vymeriavacieho základu, ktorá prevyšuje sumu odpočítateľnej položky podľa odseku 2. Ak je vymeriavací základ podľa § 13 dosiahnutý v rozhodujúcom období vo výške najmenej 1,5-násobku sumy odpočítateľnej položky podľa odseku 2, odpočítateľná položka je 0 eur.“.

4. V § 16 ods. 16 druhej vete sa slová „380 eur mesačne“ nahrádzajú slovami „v sume minimálnej mzdy“.

5. V § 16 odsek 17 znie:

„(17) Odpočítateľná položka sa s rastom príjmu podľa § 13 ods. 1 dosiahnutého v príslušnom kalendárnom mesiaci znižuje o dvojnásobok časti tohto príjmu, ktorá prevyšuje sumu minimálnej mzdy. Ak je príjem podľa § 13 ods. 1 vo výške najmenej 1,5-násobku minimálnej mzdy, odpočítateľná položka je 0 eur.“.

6. V § 16 odseku 18 prvá veta znie:

„Ak je príjem u zamestnanca, ktorý vykonáva zárobkovú činnosť v pracovnom pomere, štátnozamestnaneckom pomere, služobnom pomere alebo obdobnom pracovnom vzťahu51) nižší ako suma minimálnej mzdy, odpočítateľná položka je vo výške tohto príjmu.“.

7. V § 19 odseku 1 písm. e) druhý bod znie:

„2. jeho príjem na uplatnenie odpočítateľnej položky v každom kalendárnom mesiaci bol nižší ako suma minimálnej mzdy alebo nebol nižší ako suma minimálnej mzdy a súčasne nebol vyšší ako 1,5-násobok minimálnej mzdy a“.

8. Za § 38ei sa vkladá § 38ej, ktorý vrátane nadpisu znie:

„§ 38ej

Prechodné ustanovenia k úpravám účinným od 1. januára 2018

Odpočítateľná položka podľa § 13a tohto zákona v znení účinnom od 1. januára 2018 sa prvýkrát použije pri vykonaní ročného zúčtovania poistného za rok 2018.“.

**Čl. IV**

Tento zákon nadobúda účinnosť 1. januára 2018.